Oficialusis leidinys L 217 , 11/08/2001 p. 0014 - 0015



Komisijos sprendimas 2001 m. liepos 30 d. iš esmės pripažįstantis dokumentų, pateiktų nuodugniai patikrinti dėl petoksamido galimo įrašymo į Tarybos direktyvos 91/414/EEB dėl augalų apsaugos produktų pateikimo į rinką I priedą, išsamumą (pranešta dokumentu Nr. C(2001) 2386) (tekstas svarbus EEE) (2001/626/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką [1] su paskutiniais pakeitimais, padarytais Komisijos direktyva 2001/49/EB [2], ypač į jos 6 straipsnio 3 dalį, kadangi: (1) Direktyvoje 91/414/EEB (toliau – direktyva) yra numatyta parengti veikliųjų medžiagų, kurias leidžiama naudoti augalų apsaugos produktuose, Bendrijos sąrašą. (2) 2000 m. spalio 16 d. Stahler Agrochemie GmbH & Co., KG, Tokuyama Europe GmbH ir Tomen France SA pateikė Vokietijos institucijoms dokumentus dėl veikliosios medžiagos petoksamido (ASU 96520 H, TKC-94 EB 60), siekiant ją įrašyti į direktyvos I priedą. (3) Vokietijos institucijos nurodė Komisijai, kad, atlikus pradinį patikrinimą, atrodo, jog dokumentai atitinka direktyvos II priedo duomenų ir informacijos reikalavimus. Be to, jos mano, kad dokumentuose yra direktyvos III priede reikalaujami duomenys ir informacija dėl bent vieno augalų apsaugos produkto, savo sudėtyje turinčio minėtos veikliosios medžiagos. Vėliau pagal direktyvos 6 straipsnio 2 dalies nuostatas pareiškėjas nusiuntė Komisijai ir kitoms valstybėms narėms dokumentus. (4) Dokumentai 2001 m. birželio 5 d. buvo perduoti Augalų sveikatos nuolatiniam komitetui. (5) Direktyvos 6 straipsnio 3 dalyje reikalaujama Bendrijos lygiu oficialiai patvirtinti, kad visi dokumentai iš esmės atitinka II priede numatytus duomenų ir informacijos reikalavimus, o bent vieno augalų apsaugos produkto, savo sudėtyje turinčio minimos veikliosios medžiagos, atveju – direktyvos III priedo reikalavimus. (6) Toks patvirtinimas yra būtinas, kad būtų atliktas nuodugnus dokumentų patikrinimas, o taip pat valstybėms narėms būtų suteikta galimybė išduoti laikiną registraciją augalų apsaugos produktams, savo sudėtyje turintiems šios veikliosios medžiagos, pagal direktyvos 8 straipsnio 1 dalį. (7) Toks sprendimas nepanaikina Komisijos teisės prašyti pareiškėjo pateikti valstybei narei pranešėjai papildomus duomenis arba informaciją tam tikriems dokumentuose pateiktiems klausimams išsiaiškinti. Prašymas pateikti papildomus duomenis, būtinus paaiškinti dokumentus, neturi pakeisti ataskaitos pateikimo termino, nurodyto konstatuojamosios dalies 9 punkte. (8) Valstybės narės ir Komisija susitaria, kad Vokietija tęs nuodugnų dokumentų dėl petoksamido patikrinimą. (9) Vokietija kuo greičiau, bet ne vėliau kaip per metus nuo šio sprendimo paskelbimo dienos praneš Komisijai savo patikrinimų išvadas kartu su rekomendacijomis dėl įrašymo arba neįrašymo ir visas su tuo susijusias sąlygas. (10) Šiame sprendime numatytos priemonės atitinka Augalų sveikatos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Dokumentai dėl petoksamido kaip veikliosios medžiagos įrašymo į Direktyvos 91/414/EEB I priedą, kuriuos Komisijai ir valstybėms narėms pateikė Stahler Agrochemie GmbH & Co., KG, Tokuyama Europe GmbH bei Tomen France SA ir kurie 2001 m. birželio 5 d. buvo perduoti Augalų sveikatos nuolatiniam komitetui, iš esmės atitinka direktyvos II priede numatytus duomenų ir informacijos reikalavimus. Dokumentai, atsižvelgiant į siūlomus naudojimo atvejus, atitinka direktyvos III priede nustatytus duomenų ir informacijos reikalavimus dėl vieno augalų apsaugos produkto, savo sudėtyje turinčio petoksamido. 2 straipsnis Šis sprendimas skirtas valstybėms narėms. Priimta Briuselyje, 2001 m. liepos 30 d. Komisijos vardu David Byrne Komisijos narys [1] OL L 230, 1991 8 19, p. 1. [2] OL L 176, 2001 6 29, p. 61. --------------------------------------------------